На основу члана 20. став 4. Закона о државној припадности и упису пловила („Службени гласник РС”, бр. 10/13 и 18/15),

Министар грађевинарства, саобраћаја и инфраструктуре доноси

**ПРАВИЛНИК**

**о обрасцима уписника бродова и пловила у градњи и помоћних књигa, обрасцима докумената који чине регистар трајног записа о броду, као и обрасцима предлога за привремени упис и испис поморског брода из Међународног уписника поморских бродова**

"Службени гласник РС", број 38 од 21. априла 2017.

Члан 1.

Овим правилником се прописују обрасци уписника бродова и пловила у градњи и помоћних књига, обрасци докумената који чине регистар трајног записа о броду, као и обрасци предлога за привремени упис и испис поморског брода из Међународног уписника поморских бродова.

Члан 2.

Главна књига уписника бродова унутрашње пловидбе води се на Обрасцу 1, који је одштампан уз овај правилник и чини његов саставни део.

Главна књига Националног уписника поморских бродова води се на Обрасцу 2, који је одштампан уз овај правилник и чини његов саставни део.

Главна књига Међународног уписника поморских бродова води се на Обрасцу 3, који је одштампан уз овај правилник и чини његов саставни део.

Члан 3.

Обрасци помоћних књига су одштампани уз овај правилник и чине његов саставни део, и то:

1) Образац 4 – Дневник уписника бродова;

2) Образац 5 – Именик бродова;

3) Образац 6 – именик власника бродова и других лица за која је у главној књизи уписано неко право или евидентирана нека чињеница.

Члан 4.

Трајни запис о броду води се на Обрасцу 7, који је одштампан уз овај правилник и чини његов саставни део.

Члан 5.

Измене трајног записа о броду прилажу се уз трајни запис о броду.

Измене трајног записа о броду воде се на Обрасцу 8, који је одштампан уз овај правилник и чини његов саставни део.

Попис измена трајног записа о броду води се на Обрасцу 9, који је одштампан уз овај правилник и чини његов саставни део.

Члан 6.

Обрасци предлога за привремени упис и испис поморског брода из Међународног уписника поморских бродова су одштампани уз овај правилник и чине његов саставни део, и то:

1) Образац 10 – Предлог за привремени упис поморског брода у међународни уписник поморских бродова;

2) Образац 11 – Предлог за привремени испис поморског брода из међународног уписника поморских бродова.

Члан 7.

Даном почетка примене овог правилника престаје да важи Правилник о упису бродова у одређене уписнике, подацима који се уносе у лист А главне књиге уписника бродова, збирке исправа, помоћне књиге које се воде уз уписнике бродова и обрасцима тих исправа и књига („Службени лист СРЈ”, број 29/98).

Члан 8.

Овај правилник ступа на снагу осмог дана од дана објављивања у „Службеном гласнику Републике Србије”, а примењује се од 1. јула 2017. године.

Број 110-00-201/2016-06

У Београду, 6. априла 2017. године

Министар,

проф. др **Зорана З. Михајловић,** с.р.

Прилози

[Образац 1 - Главна књига уписника бродова унутрашње пловидбе](http://www.pravno-informacioni-sistem.rs/SlGlasnikPortal/prilozi/1.html&x-filename=true&regactid=422540&doctype=reg)

[Образац 2 - Главна књига Националног уписника поморских бродова](http://www.pravno-informacioni-sistem.rs/SlGlasnikPortal/prilozi/2.html&x-filename=true&regactid=422540&doctype=reg)

[Образац 3 - Главна књига Међународног уписника поморских бродова](http://www.pravno-informacioni-sistem.rs/SlGlasnikPortal/prilozi/3.html&x-filename=true&regactid=422540&doctype=reg)

[Образац 4 – Дневник уписника бродова](http://www.pravno-informacioni-sistem.rs/SlGlasnikPortal/prilozi/4.html&x-filename=true&regactid=422540&doctype=reg)

[Образац 5 – Именик бродова](http://www.pravno-informacioni-sistem.rs/SlGlasnikPortal/prilozi/5.html&x-filename=true&regactid=422540&doctype=reg)

[Образац 6 – Именик власника бродова и других лица за која је у главној књизи уписано неко право или евидентирана нека чињеница.](http://www.pravno-informacioni-sistem.rs/SlGlasnikPortal/prilozi/6.html&x-filename=true&regactid=422540&doctype=reg)

[Образац 7 - Трајни запис о броду](http://www.pravno-informacioni-sistem.rs/SlGlasnikPortal/prilozi/7.html&x-filename=true&regactid=422540&doctype=reg)

[Образац 8 - Измене трајног записа о броду](http://www.pravno-informacioni-sistem.rs/SlGlasnikPortal/prilozi/8.html&x-filename=true&regactid=422540&doctype=reg)

[Образац 9 - Попис измена трајног записа о броду](http://www.pravno-informacioni-sistem.rs/SlGlasnikPortal/prilozi/9.html&x-filename=true&regactid=422540&doctype=reg)

[Образац 10 – Предлог за привремени упис поморског брода у међународни уписник поморских бродова](http://www.pravno-informacioni-sistem.rs/SlGlasnikPortal/prilozi/10.html&x-filename=true&regactid=422540&doctype=reg)

[Образац 11 – Предлог за привремени испис поморског брода из међународног уписника поморских бродова](http://www.pravno-informacioni-sistem.rs/SlGlasnikPortal/prilozi/11.html&x-filename=true&regactid=422540&doctype=reg)